A Bizottság 3482/89/EGK rendelete

(1989. november 20.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3469/89/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 2658/87/EGK tanácsi rendeletre [2] és különösen annak 9. cikkére,

mivel a 2658/87/EGK rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. november 20-án.

a Bizottság részéről

Christiane Scrivener

a Bizottság tagja

[1] HL L 337., 1989.11.21., 5. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

1 | 2 | 3 |

1.Sózott fekete tőkehal jobb vagy bal oldala fej, gerincoszlop, uszony és belek nélkül, bőrrel és szálkával, de minden egyéb csont nélkül, "normál filé" néven ismert állapotban. | 03053090 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 0305, a 030530és a 03053090 KN-kód megfogalmazása határozza meg. A terméket filének kell tekinteni a 03053011–03053090 és a 03042011– 03042099 közötti KN-kódokhoz fűzött magyarázó megjegyzések második bekezdése szerinti értelemben. |

2.Élelmiszerkészítmény az alábbi tartalommal:99,2 % szacharóz0,6 % aszpartám0,2 % aceszulfám KA terméket kis kockákban szerelik ki, és diétás édesítőként használják. | 21069099 | A besorolást a Kombinált Nómenklatúra értelmezése 1. és 6. általános szabályának rendelkezései, valamint a 2106, a 210690és a 21069099 KN-kód megfogalmazása határozza meg. A termék által tartalmazott szintetikus édesítőszerek nagy édesítő hatása miatt a termék elveszítette a 1701 KN-kód alatti cukor jellemzőjét, és élelmiszerkészítménynek számít (lásd még a HR-ben a 2106 számhoz fűzött magyarázó megjegyzések második albekezdésének 10. pontját). |

--------------------------------------------------